ET Euroopa Liidu Teataja C 93/8

Liikmesriikide edastatud kokkuvõtlik teave riigiabi kohta, mis on antud kooskõlas komisjoni määrusega (EÜ) nr 1857/2006, mis käsitleb EÜ asutamislepingu artiklite 87 ja 88 kohaldamist riigiabi suhtes, mida antakse põllumajandustoodete tootmisega tegelevatele väikestele ja keskmise suurusega ettevõtetele ning millega muudetakse määrust (EÜ) nr 70/2001

(2008/C 93/06)

Abi number: XA 373/07

Liikmesriik: Ühendkuningriik

Piirkond: Shetland

Abikava nimetus või üksiktoetust saava ettevõtte nimi: Shetland Cast Ewe Welfare Scheme

Õiguslik alus: Section 4 of the Small Landholders (Scotland) Act 1911

Commission Regulation (EC) No 1857/2006

Kavas ettenähtud aastased kulutused või ettevõttele antud üksiktoetuse üldsumma:

Aasta Kulutused 2007–2008 Alla 50 000 GBP

Abi suurim osatähtsus: Abi piirdub selliste kahjude hüvitamisega, mis on tulenenud riigiasutustes ametlikult registreeritud haiguspuhangust tingitud karantiinipiirangutest. Abi osatähtsus ei ületa 100 %

Rakendamise kuupäev:

Kava või üksiktoetuse kestus: Kava kestab kümme nädalat ja see lõpetatakse 9. veebruaril 2008

Abi eesmärk: Abikava „Shetland Cast Ewe Welfare Scheme” on avatud Shetlandi põllumajandustootjatele ja renditalupidajatele, kellel on praagitud uttede heaoluga probleeme, mis tulenevad Ühendkuningriigis pärast suu- ja sõrataudi puhangut kehtestatud ekspordipiirangutest. Shetlandil on eriti tõsine olukord praagitud uttedega (uted, kes Shetlandil lähenevad aretusaja lõpule) — need vanad loomad oleksid tavaliselt müüdud ja Shetlandilt eksporditud septembri lõpuks, et neid kas aretada viimane aasta mujal Ühendkuningriigis pehmemas kliimas või saata nad lambalihana toiduahelasse. Suu- ja sõrataudist tulenev ekspordikeeld ja liikumispiirangud tähendasid seda, et Shetlandil jäid augustis ja septembris ära tavapärased sügisesed laadad, kus praagitud uted müüakse aretuseks või lihaks.

Vastavalt abikavale on abikõlblikud praagitud uted määratletud vastavalt nende vanusele (üle viie aasta vanad) ja füsioloogilistele puudujääkidele; neil puuduvad osad hambad, seega saavad nad mäluda vaid kõige pehmemat sööta. Seepärast ei anna lisasööt neile viimaseks tõuaretushooajaks vajalikke toitaineid. Ühendkuningriigis samal ajal toimunud suu- ja sõrataudi puhangust tulenenud ekspordipiirangute tõttu ei saanud teostada vajalikku transporti, et viia augustis ja septembris loomad seda tüüpi lopsakatele karjamaadele, mis asuvad Inglismaa lõunaosas ja Walesis.

Shetlandi kliima tõttu rohi oktoobris enam ei kasva. Kuna looduslik sööt on piiratud, on tingimuste halvenedes ohustatud ka praagitud uttede heaolu. Talve lähenemisega halveneb olukord veelgi ning loomade nälgimise tõttu tekivad tõsised heaoluprobleemid. Enamikul põllumajandustootjatest ja renditalude pidajatest ei ole vahendeid, et praagitud uttesid kohapeal tappa ja matta (aluspõhjakivimit kattev mullakiht on suures osas Shetlandist nii õhuke, et matmine on praktiliselt võimatu). Kuna hetkel ei ole nende loomade jaoks turgu, siis ellujätmisel kannataksid nad oma halveneva olukorra tõttu pikalt; seepärast on loomade heaolu silmas pidades kõige õigem nad tappa.

Märkus: Shetlandile on tehtud erand, mis lubab matmisi korraldada.

Tootjad on vastutavad abikõlblike loomade (praagitud uted, kes Shetlandil lähenevad aretusaja lõpule) transportimise eest kogumiskeskusesse. Kogumiskeskuse operaatorid ei maksa tootjatele abikõlblike loomade eest. Loomad ei jõua inimeste toiduahelasse, vaid nad transporditakse tapamajadesse, kus nad tapetakse ja hiljem kõrvaldatakse. Šoti valitsuse poolt korraldatakse nende teenuste osutamiseks enampakkumine. See eesmärk vastab määruse (EÜ) nr 1857/2006 artiklile 10, mille kohaselt peab abi piirduma kahjudega, mille on põhjustanud haigused, mille puhang on riigiasutustes ametlikult registreeritud

Abikõlblikud kulud: Abikava „Shetland Cast Ewe Welfare Scheme” kohaselt makstakse kogumiskeskuste operaatoritele kokku 10 GBP ühe abikõlbliku looma kohta, kokku kuni 5 000 looma kohta. Need 10 GBP katavad looma tapmise kulud, matmise kulud Rova Headi nimelisse matmispaika Shetlandil ja transpordikulud kogumiskeskuse ja tapamaja vahel ning tapamaja ja matmispaiga vahel.

Tapamaja ja matmispaiga operaatoritele makstakse tapmise ja rümpade kõrvaldamisega seotud teenuste eest. Tapamaja kulud määratakse enampakkumise alusel ja selle maksavad kogumiskeskuse operaatorid. See vastab määruse (EÜ) nr 1857/2006 artiklile 10, milles on sätestatud, et abi koguosatähtsus ei tohi ületada 100 %.

Põllumajandustootjad ja renditalu pidajad ei saa selle kava abil ühtegi makset kõrvaldatud praagitud uttede eest ega nende kogumiskeskusesse toomise kulude eest, et ei tekiks liigsete hüvitiste maksmise problemaatikat ega soodustataks loomade tapmist, kui võib leida mõne teise lahenduse

Asjaomane majandusharu (asjaomased majandusharud): Abikava kohaldatakse üksnes nende väikeste ja keskmise suurusega ettevõtete puhul, kes kasvatavad praagitud uttesid Shetlandil. Praagitud uted ei vasta toetuse saamise tingimustele eelpool märgitud abikava „Scottish Welfare Disposal Scheme” alusel, kuna see on ette nähtud vaid kergete tallede jaoks.

Abikõlblikud ettevõtted peavad olema klassifitseeritud kui „väikesed ja keskmise suurusega ettevõtted”, mis tähendab et asjaomase abikava tingimustel abi saajatel (vastupidiselt teenuste osutajatele) peab olema vähem kui 250 töötajat, alla 50 miljoni EUR suurune aastane kogukäive või alla 43 miljoni EUR suurune kapitalibilanss ja sellest ei tohi olla teiste ettevõtjate omanduses üle 25 %.

Suurettevõtted ja avalikud valitsusasutused ei ole abikõlblikud vastavalt asjaomasele abikavale

Abi andva ametiasutuse nimi ja aadress:

Shetland Islands Council 6 North Ness Business Park ZE1 0LZ Lerwick United Kingdom Contact Jon Dunn Tel (44) 1595 74 49 51

Veebileht: http://www.sdt.shetland.org/Schemes.aspx

Ühendkuningriigi pädeva asutuse — keskkonna-, toidu- ja maaeluministeeriumi (Department for Environment, Food and Rural Affairs) nimel alla kirjutanud ja kuupäeva märkinud:

Duncan KERR

Agricultural State Aid

Department for Environment, Food and Rural Affairs

Area 8D, 9 Millbank

C/o Nobel House

17 Smith Square, Westminster

SW1P 3JR London

United Kingdom